Omnibus presentes litteras inspecturis, magister Michael, curie Senon., offficialis, in Domino salutem. Noverint universi quod Gaufridus Mauferas, prepositus domini Senon., in nostra presentia, et Jacoba, uxor ejus, coram mandato nostre ad hoc audiendum a nobis specialater destinato, constituti, recognoverunt se quandam domum in censiva capituli Senon., ante stallos in quibus venditur panis, juxta maiorem domum-Dei Senon., sitam, de capite predicte Jacobe existentem, pro sexies-viginti libris Paris., suis, quitis et solutis, sicut confessus est dictus Gaufridus eidem domui-Dei vendidisse, fide prestita; promittentes se super hoc dicte domui garantiam debitam portaturos, et nullam per se vel per alios in posterum questionem moturos. Recognovit, etiam, dicta Jacoba, quod hoc faciebat spontanea, non coacta. De debita, vero, garantia a predicto Gaufrido super dicta domo vendita eidem domui-Dei ferenda Jobertus Porpensez, sororius ejusdem Gofridi, et Theobaudus li Flaites, cives Senon., erga dictam domum-Dei obligarunt se plegios, insolidum, coram nobis. Quod, autem, audivimus et recognitum fuit coram nobis et coram dicto mandato nostro, ad petitionem partium sine aliorum prejudicio, sub sigillo Senonensis curie testificamus. Actum, anno Gracie Mº CCº vicesimo-octavo, mense augusto.